Sacrosancte ecclesie Sancti Martini que vocatur in Prisciaco. Ego Susanna et filius suus Udolricus donamus ad ipsam casam Dei aliquid ex rebus nostris in pago Matisconense, in agro Prisciacense, in ipsa villa: hoc est curtilus qui terminat a mane via publica, a medio die Sancti Petri, a sero et a circio Sancti Martini, infra isto termino portionem nostram ibi donamus. Et donamus ultro unum campum a Vernedo vocatum, a mane terra Samnerico, a medio die Adalgerio cum heres, a sero Sancti Clementis, a circio Sancti Martini; habet in longo perticas XXXVII, in lato pedes V, infra istos terminos donamus ad ipsam casam Dei in locum sepulture et faciant rectores ipsius loci quod facere voluerint. Si quis contradixerit auri libram componat. S. Susanne et filii ejus Udolrici. S. Desiderii. S. Rotfredi. S. Tertardi. S. Arfredi. S. Duranni.